b'\n_START_ARTICLE_\nTeoman Alibegovi\xc4\x87\n_START_SECTION_\n\xc5\xa0portna kariera\n_START_PARAGRAPH_\nAlibegovi\xc4\x87 se je rodil v Zenici, kasneje se je dru\xc5\xbeina preselila v Jesenice, kjer je obiskoval osnovno \xc5\xa1olo in za\xc4\x8del trenirati ko\xc5\xa1arko pri KK Jesenice. Leta 1982 je prestopil k mladincem Olimpije. Po dveh letih se je preselil Sarajevo, kjer je igral za KK Bosna. Leta 1988 se je vpisal na Oregon State University, kjer je v treh letih do\xc5\xa1tudiral iz poslovnega komuniciranja. Klub Quad City Thunder ga je leta 1991 izbran na naboru lige CBA, toda zanj ni nikoli zaigral. Je pa zaigral v ligi CBA za Yakima Sun Kings. Ob koncu sezone 1991/92 je prestopil v Fortitudo Bologna in klubu z 28 to\xc4\x8dkami na odlo\xc4\x8dilni tekmi pomagal pri obstanku v prvi italijanski ligi. Med letoma 1993 in 1996 je igral za Alba Berlin, s katero je osvojil tudi Pokal Radivoja Kora\xc4\x8da. Za sezono 1996/97 je prestopil v Fenerbah\xc3\xa7e, toda \xc5\xa1est mesecev kasneje se je vrnil v Italijo s klubom Genertel Trieste. V sezoni 1997/98 je igral za C\xc3\xa1ceres CB, v sezoni 1998/99 pa ponovno za Lineltex Trieste. Med letoma 1999 in 2002 je igral za Snaidero Udine, v svoji zadnji sezoni 2002/03 pa za gr\xc5\xa1ki Ionikos Nea Filadelfeia.\n_START_SECTION_\nReprezentan\xc4\x8dna kariera\n_START_PARAGRAPH_\nZ jugoslovansko mladinsko reprezentanco do 18 in 19 let je osvojil Evropsko prvenstvo 1986 in Svetovno prvenstvo 1987. Med letoma 1991 in 2001 je bil \xc4\x8dlan slovenske reprezentance, prvo tekmo leta 1991 je odigral proti hrva\xc5\xa1ki reprezentanci. Nastopil je na \xc5\xa1tirih evropskih prvenstvih v letih 1993, 1995, 1997 in 2001. Odigral je 52 uradnih tekem in dosegel 990 to\xc4\x8dk, s \xc4\x8dimer je najbolj\xc5\xa1i strelec v zgodovini reprezentance.\n_START_SECTION_\nTrenerska kariera\n_START_PARAGRAPH_\nV sezoni 2003/04 je prevzel klub Udine, in z njim osvojil 12. in 15. mesto v italijanskem prvenstvu. Leta 2005 je postal \xc5\xa1portni direktor kluba Fortitudo Bologna, med letoma 2006 in 2007 pa trener kluba Leagea Scafati. Leta 2008 se je vrnil v Udine kot pomo\xc4\x8dnik trenerja do leta 2010.\n_START_SECTION_\nPersonal\n_START_PARAGRAPH_\nIma tri sinove, Mirzo (1992), Amarja (1995) in Denisa, ki vsi igrajo ko\xc5\xa1arko.'